Il-Kummissjoni tilqa' l-ftehim politiku li ntlaħaq bejn il-Parlament Ewropew u l-Istati Membri tal-UE fil-Kunsill dwar ir-Regolament InvestEU. Il-Ftehim politiku, sakemm tingħata l-approvazzjoni finali tat-testi legali mill-Plenarja tal-Parlament Ewropew u mill-Kunsill, iwitti t-triq għal irkupru sostenibbli u ta' suċċess tal-ekonomija Ewropea mill-pandemija tal-coronavirus fit-tul. Paolo Gentiloni, il-Kummissarju għall-Ekonomija, qal: “Dan huwa ftehim tajjeb li jiftaħ it-triq għal aktar finanzjament għall-infrastruttura sostenibbli, ir-riċerka u l-innovazzjoni, l-SMEs u l-ħiliet. InvestEU se jikkontribwixxi għall-irkupru ekonomiku tal-Ewropa u għat-tranżizzjonijiet klimatiċi u diġitali. B'mod kruċjali, l-Istati Membri se jkunu jistgħu jużaw InvestEU bħala għodda biex jimplimentaw il-Pjanijiet tagħhom ta' Rkupru u ta' Reżiljenza.” Il-Programm InvestEU se jipprovdi lill-UE b'finanzjament kruċjali fit-tul, billi jinkludi l-investimenti privati b'appoġġ għal irkupru sostenibbli u jgħin biex tinbena ekonomija Ewropea aktar ekoloġika, aktar diġitali u aktar reżiljenti. L-elementi ewlenin tal-kompromess tal-lum jinkludu: Wara l-finalizzazzjoni teknika tat-test li jirrifletti l-qbil politiku, il-Parlament Ewropew u l-Kunsill se jkollhom japprovaw it-test biex ir-Regolament ikun jista' jidħol fis-seħħ u biex InvestEU jsir operattiv. Fl-10 ta' Novembru 2020, intlaħaq ftehim politiku bejn il-Parlament Ewropew, l-Istati Membri tal-UE fil-Kunsill kif ukoll il-Kummissjoni dwar il-baġit tal-UE fit-tul li jmiss u NextGenerationEU. Bħala l-pass li jmiss, l-adozzjoni legali tar-Regolament QFP, tar-regolament dwar NextGenerationEU flimkien mal-emenda tad-Deċiżjoni tar-Riżorsi Proprji issa huma meħtieġa b'mod urġenti fir-rwoli u l-proċeduri rispettivi tagħhom. Ladarba jiġi adottat, il-baġit tal-UE fit-tul, flimkien mal-inizjattiva NextGenerationEU, li hija strument temporanju mfassal biex jiġi xprunat l-irkupru tal-Ewropa, se jkun l-akbar pakkett ta' stimolu li qatt ġie ffinanzjat permezz tal-baġit tal-UE. Total ta' €1.8 triljun se jgħinu biex tinbena Ewropa mill-ġdid wara l-COVID-19. Se tkun Ewropa aktar ekoloġika, aktar diġitali u aktar reżiljenti. InvestEU huwa l-programm ta' investiment ewlieni propost mill-UE biex tingħata spinta lill-ekonomija Ewropea. Huwa jinsab f'pożizzjoni tajba biex jipprovdi finanzjament fit-tul u biex jappoġġa l-politiki tal-Unjoni fl-irkupru minn kriżi ekonomika u soċjali profonda. Il-programm InvestEU jibni fuq is-suċċess tal-Pjan ta' Investiment għall-Ewropa u l-Fond Ewropew għall-Investimenti Strateġiċi (FEIS). X'inhu l-pass li jmiss? Il-Programm InvestEU (2021-2027) Il-pjan ta' rkupru Il-baġit tal-UE 2021-2027 fit-tul & Next Generation EU